
Premisă 


După desfăşurarea Conciliului al II-lea din Vatican au apărut studii care 
găsesc influenţa teologilor, filosofilor, bibliştilor, liturgiştilor asupra pregătirii, 
lucrărilor şi documentelor adunării. Între aceste cercetări nu au lipsit cele care 
voiau să verifice prezenţa şi influenţa reflecţiei lui J. Maritain. Cu peste două- 
zeci de ani în urmă, tema m-a atras. Am elaborat un studiu despre Maritain şi 
Conciliu, publicat drept capitol al volumului meu Una filosofia per la transizi- 
one. Metafisica, persona e politica in J. Maritain (Massimo, Milano 1984), în 
care examinam pe părți coerenţa dintre scrierile lui Maritain şi diferitele pozi- 
ţii ale Conciliului cu privire la teme cum ar fi persoana umană, libertatea reli- 
gioasă, creştinii laici şi chemarea lor la sfințenie, rostul lumii, misiunea tem- 
porală a creştinului, pluralismul, lupta împotriva antisemitismului. Maritain 
însuşi percepuse afinitatea dintre poziţiile sale şi Conciliul al II-lea din Vati- 
can, deoarece în Țăranul din Garonna (1966) multumirea adusă Conciliului, 
care se află la începutul volumului, se referă la teme ce sunt profund prezente 
în opera sa. Cu privire la antisemitism, condamnarea lui este explicită: „anti- 
semitismul este o aberaţie anticreștină”!. La 8 decembrie 1965, un ierarh ca- 
tolic, ascultând discursul lui Paul al VI-lea la încheierea Conciliului, a excla- 
mat probabil cu regret: „este victoria lui Maritain!”; în felul acesta, se 
recunoștea influenţa lui. 

La distanță de mulți ani de la studiul din anul 1984, aş putea adăuga ceva la 
cadrul trasat atunci, care se referea, în special, la Gaudium et spes, Dignitatis 
humanae şi Apostolicam actuositatem, însă fără schimbări semnificative. Cât 
priveşte adăugirile, două adnotări sunt recomandabile, referitoare la relația 
dintre Papa Paul al VI-lea şi Maritain, şi care se înscriu în activitatea conciliară 
şi postconciliară. E vorba de aspecte mai puţin cunoscute sau complet necu- 
noscute în anul 1984. 


1 1] contadino della Garonna, Morcelliana, Brescia 1969, 11. 


52 DIALOG TEOLOGIC 20 (2007) 


1) Paul al VI-lea l-a consultat pe filosoful francez atât în timpul lucrărilor 
adunării conciliare, cât şi după aceea. La 27 decembrie 1964, doi trimişi ai 
papei, Jean Guitton şi Mons. Pasquale Macchi, secretar al lui Paul al VI-lea, 
l-au întâlnit la 'Toulouse pe filosof, căruia i-au arătat o serie de chestiuni ce 
trebuia să fie discutate în ultima fază a Conciliului. Maritain a răspuns trimi- 
țându-i lui Paul al VI-lea, în martie 1965, patru memorandumuri despre ade- 
văr, libertate religioasă, apostolatul laicilor, rugăciunea comună şi privată, 
limba poporului şi textele sacre. Cele patru scrieri au fost publicate în volumul 
al XVI-lea din Oevres completes. O lucrare documentară ar fi necesară pentru 
a găsi eventualele influențe ale memorandumului despre libertatea religioasă 
asupra declaraţiei Dignitatis humanae, supusă atunci la numeroase revizuiri şi 
aprobată, în sfârşit, în toamna anului 1965. 

2) Şi după Conciliu, Pontiful a privit la Maritain, care în anii aceia purta în 
inimă şi în rugăciune dificultăţile Bisericii în criza postconciliară şi, în special, 
preocupările papei. Istoricii mai atenţi recunosc că între anii 1967-1968 are 
loc o cotitură în pontificatul lui Montini, al cărei semn este convocarea (la 22 
februarie 1968) anului credinţei cu exortaţia apostolică Petrum et Paulum 
Apostolos, în amintirea martiriului celor doi apostoli la Roma în urmă cu 1900 
de ani. La sfârşitul anului credinţei, Paul al VI-lea a rostit în Piaţa Sfântul Petru 
(30 iunie 1968) o solemnă mărturisire de credinţă, Crezul Poporului lui Dum- 
nezeu, pentru „a atesta neclintita noastră propunere de fidelitate faţă de Depo- 
zitul credinţei”. Puţini dintre catolicii de atunci au perceput intuiţia prezentă 
în iniţiativa papei şi semnalul pe care intenţiona să-l transmită; atenţia atât 
faţă de Crez, cât şi faţă de Preambul a fost foarte scăzută, textul a fost cel mult 
considerat „tradițional, dacă nu „înapoiat”. Înconjurat de o tăcere impozantă 
şi de tot atâta indiferență, a fost repede uitat, în timp ce era semnul preocupă- 
rilor crescânde ale Pontifului cu privire la condiţiile credinței în Biserică. 

Ideea şi pregătirea actului solemn de la 30 iunie 1968 au fost obiectul unei 
cercetări aprofundate din partea lui Michel Cagin, benedictin de la Solesmes. 
Studiul a arătat rolul desfăşurat de Maritain (şi de Journet) în originea şi în 
elaborarea Mărturisirii de credinţă a lui Paul al VI-lea. Făcând trimitere la 
studiul lui Cagin pentru o cunoaștere mai amănunțită a evenimentului, aici 
mă limitez să spun că ideea conform căreia Papa Paul al VI-lea ar fi trebuit să 
scrie şi să dăruiască Bisericii o completă și detaliată mărturisire de credință i-a 
venit în minte lui Maritain în ianuarie 1967, în timp ce se ruga pentru papa şi 
reflecta asupra crizei în care trăia Biserica din cauza incertitudinilor serioase 
cu privire la credință provocate de curentele postconciliare. El îi comunicase 

această idee cardinalului Journet, iar acesta a transmis-o papei. În ianuarie 
1968, Maritain scrie, la cererea prietenului teolog, un proiect de mărturisire de 
credință, care este transmis de acesta lui Paul al VI-lea. Apoi, la începutul lunii 
iulie 1968, Maritain, ca orice credincios, va afla că la 30 iunie papa a proclamat 
o mărturisire de credinţă în care filosoful găseşte pe larg proiectul lui’. Este 
vrednic de menţionat că Crezul poporului lui Dumnezeu al lui Paul al VI-lea 
este citat în mod expres în Catehismul Bisericii Catolice (cf. $ 192). 

Câteva elemente despre fiecare temă a Conciliului şi despre modul în care 
o vedea Maritain se pot găsi în corespondenţa lui cu Charles Journet. Din 
această corespondenţă imensă ce se desfășoară între anii 1920-1973 (anul 
morții filosofului) au fost publicate până acum cinci volume care acoperă pe- 
rioada dintre anii 1920-1964. În volumul al cincilea, care cuprinde anii 1958- 
1964, interval mai mult sau mai puţin coincident cu anunțarea şi desfăşurarea 
în mare parte a lucrărilor conciliare, apar doar aluzii rare la Conciliu. Acest 
lucru poate să provoace uimire. După aceea Journet va fi creat cardinal de 
către Paul al VI-lea la începutul anului 1965 şi va participa activ la ultima se- 
siune conciliară. De aceea, este probabil ca referinţele la Conciliu să fie pre- 
zente în al şaselea şi ultimul volum care cuprinde anii 1965-1973, ce va fi pu- 
blicat într-un viitor apropiat. 

M-am îndreptat pentru această contribuţie la nodul în orice sens decisiv al 
lui Israel, văzând în el un nucleu esenţial al Conciliului şi al întregii opere a lui 
Maritain, al luptei lui lungi împotriva antisemitismului, pentru recunoașterea 
rădăcinilor iudaice ale creștinismului, pentru dezvoltarea prieteniei ebraico- 
creştine, pentru înţelegerea mai bună a capitolelor fundamentale ale apostolu- 
lui Paul în Scrisoarea către Romani. În anul 1992 am dedicat temei un studiu 
cu titlul „Maritain şi chestiunea ebraică”. Poate că se putea înţelege ca o com- 
pletare a lucrării precedente despre Maritain şi Conciliu, dar era, mai ales, o 
primă etapă a unui proiect conceput în urmă cu douăzeci de ani şi devenit de 


? Am preluat câteva rânduri din lucrarea mea: „Prezenţa lui Toma de Aquino în G. B. 
Montini”, Studium, nr. 3, 1999, pag. 365-368. Studiul lui Michel Cagin, prezentat la colocviul 
„Montini, Journet, Maritain: une famille desprit”, Molsheim, 4-5 iunie 1999, promovat de 
Institutul Paul al VI-lea, Fondation du cardinal Journet, Cercle detudes Jacques et Raissa Ma- 
ritain, este publicat acum în volumul Actelor zilelor de la Molsheim (titlul volumului este cel 
al colocviului), coordonat de Institutul Paul al VI-lea şi de Editura Studium, Brescia 2000, 44-88. 

3 V. POSSENTI, „Jacques Maritain şi chestiunea ebraică”, Aggiornamenti Sociali 3 (martie 
1992) 227-242, publicat cu același titlu şi în volumul I cattolici e la lotta allantisemitismo, ed. 
G. GAreAzzI, Massimo, Milano 1992, 31-54. Acest volum, pe care l-am găzduit cu bucurie în 
colecţia „Scienze umane e filosofia”, condusă de mine la Editura Massimo, a fost prezentat la 
Roma la 9 decembrie 1992 la librăria Ave, pe Via della Conciliazione. 

acum un vis irealizabil, dorinţă dintr-o epocă îndepărtată: intenţia de a apro- 
funda şi a „restitui” concepția despre Israel aşa cum s-a format în secolul al 
XX-lea, în special în lumea ruso-ortodoxă cu Soloviev şi Berdjaev, iar în cea 
catolică cu Maritain, Journet, La Pira, de asemenea, de a explora influenţele lui 
Bloy asupra acestor autori cu lucrarea lui Le salut par les Juifs. Reiau acum 
scrierea din anul 1992, integrând-o şi aducând-o la zi. 


Relaţia cu religiile necreșştine şi, în special, cu ebraismul 


Cu Declaraţia Nostra aetate despre religiile necreştine, Conciliul al II-lea 
din Vatican a marcat o cotitură, îndeosebi în raporturile cu poporul ebraic şi 
cu esenţa religioasă a ebraismului. Comentatorii scot în evidență această kehre 
fundamentală, care cât priveşte ebraismul pune capăt la atâtea secole de anti- 
semitism creştin. Declaraţia expune legătura Bisericii cu neamul lui Abraham, 
îl prezintă pe Cristos ca reconciliator al evreilor şi al neamurilor, scoate în 
evidenţă patrimoniul comun evreilor şi creştinilor, leagă moartea lui Cristos 
de păcatele tuturor oamenilor, motiv pentru care este falsă şi ilegitimă acuza 
de deicid adusă evreilor, condamnă orice formă de persecuție împotriva evre- 
ilor şi de antisemitism, doreşte dezvoltarea dialogului ebraic-creştin întemeiat 
pe stimă şi cunoaştere reciprocă. 

Cotitura inițiată de Conciliu va avea în Ioan Paul al II-lea un promotor şi 
un continuator cu fapte şi gesturi cum ar fi vizita la sinagoga din Roma (13 
aprilie 1986), vizita la Ierusalim şi la zidul plângerii (26 martie 2000), recu- 
noaşterea greşelilor creştinilor în anul marelui jubileu şi respectiva cerere de 
iertare. Despre vizita la sinagogă a scris: 


Dar o experienţă cu totul excepţională a fost pentru mine, fără îndoială, vizita la 
sinagoga romană... În timpul acelei vizite memorabile i-am definit pe evrei ca 
frații mai mari în credință. Sunt cuvinte care rezumă în realitate ceea ce a spus 
Conciliul şi ceea ce nu poate să nu fie o convingere profundă a Bisericii“. 


În Bula de convocare a anului sfânt 2000, Incarnationis mysterium (29 no- 
iembrie 1998), Pontiful cerea să se înceapă în Biserică purificarea memoriei, 
recunoaşterea greşelii şi cererea de iertare într-un cadru care, desigur, inclu- 
dea raporturile cu ebraismul și chestiunea antisemitismului creştin. După aceea, 


Alte idei despre Maritain şi Israel sunt în introducerea mea la J. MARITAIN, Il mistero 
d'Israele, Massimo, Milano 1992, 5-15, şi în introducerea la IDEM, Questioni di Coscienza, Vita 
e Pensiero, Milano 1980, 7-35, în special 15-23. 

* Varcare la soglia della speranza, Mondadori, Milano 1994, 111. 

în anul 2000, Comisia teologică internațională a publicat documentul Memo- 
rie şi reconciliere: Biserica și greșelile din trecut, în care o secţiune, chiar dacă e 
scurtă, este dedicată raportului dintre creştini şi evrei, „care cere un special 
examen de conştiinţă”. Paragraful despre care vorbim citează pe larg Noi ne 
amintim: o reflecţie despre Shoah (16 martie 1998), document pregătit de Co- 
misia pentru raporturile religioase cu ebraismul. 

Ar fi utilă o cercetare pentru a arăta dacă a fost o „prezenţă” a lui Maritain 
în aceste documente şi poate şi mai înainte în loan Paul al II-lea. Textele per- 
tinente ale lui Maritain, adică Misterul lui Israel (1965) şi Biserica lui Cristos 
(1970, în special capitolul „Soarta nelegiuită rezervată evreilor în creştinătate” 
care exprimă conținutul deja în titlu), circulă de circa treizeci de ani. Primul 
volum în care filosoful a adunat propriile scrieri despre Israel (Le mystere 
d Israel, 1965, nouă ediţie lărgită Desclée de Brouwer, Paris 1990. Textul din 
anul 1965 este inserat în volumul XII din Oevres completes) este, de altfel, 
compus din douăzeci de secțiuni de mărime diferită, care cuprind perioada 
dintre anii 1926-1972 şi în măsură predominantă aparţin perioadei 1937-1947. 
Ar fi vorba tocmai de a stabili modalităţile circulaţiei şi influenţei lor reale. 

Pentru a reda sensul meditaţiei lungi a filosofului francez despre ebraism, 
trebuie spus că ea se desfăşoară cu privire la două teme centrale: excavarea 
asupra misterului lui Israel, ascuns în Dumnezeu, mister de alegere şi de învă- 
luire, care se poate descifra numai pe planul teologal al istoriei mântuirii; lup- 
ta împotriva antisemitismului de orice fel, inclusiv cel creştin. Pe de o parte, 
accentul cade pe mister, pe de altă parte, pe antisemitism. Adoptând termenul 
„mister” ca titlu pentru culegerea scrierilor sale despre Israel, în locul titlului 
„Antisemitismul imposibil”, care fusese ales pentru o lucrare din anul 1937 şi 
apoi introdusă în Misterul lui Israel, Maritain revelează atitudinea lui funda- 
mentală”. Antisemitismul, legat, desigur, şi de situaţia minorităților etnice şi 
culturale în contexte determinate, este în măsură prevalentă o problemă; Isra- 
elul, adopţia şi alegerea lui, este mai ales un mister, ceva care trebuie investigat 
la nivel teologal. În ansamblu, nu pare posibil a lega angajarea lui Maritain 
numai de o luptă, fie ea indispensabilă împotriva antisemitismului, cât, mai 
ales, de o aprofundare a semnificației lui Israel în istoria mântuirii și în cea 
temporală. Aşadar suntem în planul religios-teologic, pornind de la cuvântul 


5 Scrierea a fost mai întâi introdusă în volumul colectiv Les Juifs (Plon, Paris 1937) şi apoi 
în Questions de Conscience (Desclee de Brouwer, Paris 1938). 

lui Dumnezeu. Filosoful a spus şi a repetat că „problema ebraică este înainte 
de toate (nu spun exclusiv) un mister de ordin teologic”“. 


Sensul și dezvoltarea meditaţiei lui Maritain 


Poate că noi trebuie să înțelegem mai profund semnificația Ierusalimului, a 
lui Israel şi a ebraismului în ceea ce priveşte fie drumul Bisericii şi al împără- 
tiei lui Dumnezeu, fie succesiunea istoriei universale. Cu privire la al doilea 
aspect, câteva cuvinte ale cardinalului Martini mi se par iluminante: 


Aceasta este o intuiție culturală foarte puternică, pe care şi astăzi Biserica nu a 
aprofundat-o suficient şi care încă mai apasă ca o ipotecă asupra conștiinței euro- 
pene: incapacitatea de a înţelege care este semnificaţia reală a lui Israel în istoria 
lumii, ce parte necesară este rezervată acestui popor în dezvoltarea omenirii”. 


Ele pot fi legate în mod ideal cu o indicație a lui N. Berdjaev: 


În destinul poporului ebraic eu văd punctul de intersecţie, întâlnirea cea mai vio- 
lentă a destinului ceresc şi pământesc. De aceea filosofia destinului pământesc al 
omului poate fi făcută începând de la filosofia istoriei ebraice şi a destinului popo- 
rului ebraic. Trebuie căutată aici axa istoriei universale: în timpul întregului de- 
curs al istoriei mondiale se rezolvă tema fundamentată în destinul poporului ebraic’. 


Tratând problema ebraică, trebuie să depăşim pretinsa suficiență a metodei 
iluministe de a studia istoria şi să intrăm în cadrul unei gândiri religioase şi al 
unei teologii a istoriei, pentru că aceasta începe şi se termină în Dumnezeu. 
Nu pare posibil să percepem în toată latitudinea ei problema lui Israel situân- 
du-ne numai pe planul „natural” al evenimentelor sociale, culturale şi politice. 


* Le mystère d'Israël, DDB, Paris 1990, 121. La această carte vom face referință, cu excepția 
indicaţiilor contrare. După aceea, cu o lucrare introductivă de P. Vidal-Naquet, a fost publicat 
volumul J. MARITAIN, Limpossible antisemitisme, DDB, Paris 1994, care a inclus numai textul 
cu același titlu din anul 1937. Despre chestiunea antisemitismului a se vedea şi Y. Chevalier, 
„Jacques Maritain şi antisemitismul”, în V. AUCANTE - R. PAPINI, ed., Jacques Maritain: la 
politica della saggezza, Rubbettino, Soveria Mannelli 2005, 157-179. 

7 „S-a împotrivit oricărei ideologii. O reflecţie despre cultura sfântului Ignaţiu”, Segnosette 
22 (4 iunie 1991) 15. Acelaşi autor, într-un alt articol, afirmă: „Trebuie... să fim mai conştienţi 
de raportul care leagă Biserica și Israelul şi de locul ce i-a fost dat Israelului în planul divin de 
mântuire: e vorba de o misiune teologică de primă importanță”, „Biserica se întreabă cu privire 
la evanghelia libertăţii ce trebuie oferită Europei”, Segnosette 45 (3 decembrie 1991) 17. Frazele 
cardinalului Martini prezintă clar cele două misiuni deschise în faţa reflecţiei creştine despre 
Israel: semnificaţia lui în istoria lumii şi cea în istoria mântuirii. Reflecţia lui Maritain a con- 
tribuit la deschiderea unor piste noi cu privire la ambele aspecte. 

8 1] senso della storia, Jaca Book, Milano 1971, 74. 

Reflecţia lui Maritain despre ebraism se desfăşoară de-a lungul întregului 
arc al vieții lui, cu idei care încep în anul 1905, aşadar înainte de botezul primit 
la vârsta de 24 de ani în 19065, care ating apogeul în perioada antisemitismu- 
lui descoperit şi sângeros (1937-1945) şi care durează până la ultima operă 
publicată de Maritain în viaţă, în anul 1970: Biserica lui Cristos, amintită mai 
sus”. Se poate face în mod fundamentat ipoteza că el a descoperit chestiunea 
ebraică atunci când a cunoscut-o şi apoi s-a căsătorit cu Raissa Oumançoff, o 
evreică adusă din Rusia la Paris, pe când era mică, de părinţii ei pentru a scăpa 
de pogroms de acolo; când a citit în anul 1905 lucrarea Le salut par les Juifs, 
opera lui L. Bloy, care i-a deschis lui Maritain ca într-o revelație învățătura 
sfântului Paul despre Israel, transmisă în Scrisoarea către Romani. Doctrina 
apostolului, asupra căreia există interpretări diferite care-i angajează pe exe- 
geţi, a rămas până la sfârşit lumina fundamentală în jurul căreia s-a țesut me- 
ditaţia filosofului francez despre Israel!!. Aceasta poate fi rezumată în patru 
puncte principale: 


° Într-o notiță din perioada ianuarie-martie 1906 se citeşte: „Marele obstacol pentru creş- 
tinism sunt creştinii. Iată spinul care mă străpunge. Creștinii i-au părăsit pe săraci — şi pe să- 
racii dintre naţiuni: pe evrei - şi sărăcia sufletului: Rațiunea autentică. Ei îmi provoacă oroa- 
re... Într-o asemenea situaţie, este necesar să ne dublăm în supunere interioară, în aşteptare, 
în iubire faţă de Biserică”, Carnet de Notes, DDB, Bruges 1965, 40. Nu trebuie uitat nici că, încă 
mai înainte de a o întâlni pe viitoarea soţie, Maritain a fost un arzător „dreyfusard”, 

10 Aceste pagini, ca şi o scrisoare din anul 1972 adresată lui Andre Neher, au fost incluse în 
ediția nouă, citată deja, a operei Le mystère d'Israël, care cuprinde astfel, cu excepția câtorva 
scrieri mai mici, ansamblul poziţiilor lui Maritain cu privire la Israel. De altfel, după publica- 
rea lor, nr. 23 a Cahiers Jacques Maritain (octombrie 1991) a oferit materiale noi, de exemplu, 
un raport al lui Maritain despre sionism adresat în anul 1925 lui Pius al XI-lea, o notă despre 
antisemitism pentru Mons. Montini (1946), dezbaterea dintre filosof şi Charles Journet cu 
privire la statul Israel şi cu privire la semnificația dăruirii țării Canaanului din partea lui 
Dumnezeu triburilor lui Israel, la care vom face referință mai târziu. 

" Cu privire la caracterul decisiv pe care l-a avut lectura operei Le salut par les Juifs (reti- 
părită pe cheltuiala proprie de soții Maritain în anul 1906), este bine s-o ascultăm pe Raissa 
Maritain: „Am citit această carte la țară în luna august 1905. Ea ni l-a descoperit pe sfântul 
Paul şi acele extraordinare capitole 9, 10 şi 11 din Scrisoarea către Romani, de unde Leon Bloy 
a luat titlul şi în care se află exegeza cărții Le salut par les Juifs... Leon Bloy era convins, şi pe 
bună dreptate, că lucrarea lui era în afară de inspirația supranaturală... mărturia creştină cea 
mai energică şi cea mai urgentă în favoarea neamului întâi născut, după capitolul 9 din sfântul 
Paul către romani”. Fl o interpreta ca un glas creştin în apărarea Israelului, care afirmă că nu 
există prescripţii pentru promisiunile divine. Pe de altă parte, Raissa spunea că el „a simțit 
îndelung oroarea Evului Mediu față de poporul evreu”, exprimând-o „în termeni uneori inad- 
misibili”, care contaminează cu hiperbole şi erori Le salut par les Juifs (I grandi amici, Vita e 
Pensiero, Milano 1956, 105 ş.u., 108 ş.u.). 

1. clarificarea esenței spirituale a antisemitismului ca un fenomen în ultimă 
instanţă cristofobic (în această privinţă, Maritain se leagă de intuiţia pătrun- 
zătoare a scriitorului ebraic Maurice Samuel, despre care vom vorbi mai târ- 
ziu), care trimite la o profundă solidaritate spirituală între Israel şi creştinism. 


Ura împotriva evreilor şi ura împotriva creştinilor provin din unul şi același fond, 
din unul şi acelaşi refuz din partea lumii care nu vrea să fie rănită nici de rănile lui 
Adam, nici de rănile lui Mesia, nici de poporul lui Israel în mişcarea lui în timp, 
nici de Crucea lui Isus pentru viața veşnică (pag. 84 şi urm.); 


2. Semnificaţia religioasă a destinului poporului ebraic, datorită căreia Isra- 
elul rămâne popor al lui Dumnezeu şi într-un anumit fel un „trup mistic”, în 
pofida refuzării lui Mesia. Pentru a argumenta această ultimă afirmaţie, Mari- 
tain spunea că pentru a ne forma vreo idee despre misterul lui Israel este ne- 
cesar să recurgem la un fel de analogie răsturnată cu Biserica, prin care „tru- 
pul mistic al lui Israel este o Biserică căzută... Este o Biserică infidelă şi 
repudiată... repudiată ca Biserică, nu ca popor. Şi mereu așteptată de Mire 
care nu a încetat s-o iubească” (pag. 40). De aceea există o analogie între Bise- 
rică şi Sinagogă, în lumina învăţăturii sfântului Paul despre reintegrarea finală 
a Israelului, când cele două popoare ale lui Dumnezeu, cel al lui Israel și cel al 
Bisericii, vor forma, în sfârşit, un singur popor. Între timp, Sinagoga este o 
Biserică bandajată şi dărâmată, dar mereu depozitară a promisiunii lui Dum- 
nezeu şi a alianţei: 


Dumnezeu are mereu în fața ochilor ceea ce este la originea aşteptării lor (a evre- 
ilor) îndărătnice a lui Mesia deja venit: iubirea lui trădată şi insultată de casa lui 
Israel, când el l-a trimis pe Fiul său şi Ierusalimul nu a cunoscut timpul vizitei lui. 
Cine ar îndrăzni să spună că în el iubirea a cedat locul setei de răzbunare şi de 


Însă esenţialul a fost transmis şi Scrisoarea către Romani va rămâne mereu pentru Marita- 
in punctul cardinal pentru orice meditaţie a lui despre Israel, deşi el s-a distanțat apoi de 
unele poziţii ale lui Bloy. Scriind în anul 1918 unui prieten (P. Franck din seminarul francez 
din Roma), el le condensează astfel: „Astăzi, deşi menţin tot atâta afecțiune şi recunoștință 
față de Leon Bloy, nu aş mai relua tipărirea acestei cărți, a cărei obscuritate, care mi se părea 
într-o vreme plină de profunzime, mi-a devenit, atunci când am cunoscut ceea ce este într-ade- 
văr misterul credinței, profund de antipatică şi din care eu resping în mod formal unele idei 
referitoare îndeosebi la o viitoare venire a Duhului Sfânt şi la o viitoare împlinire a Revelaţiei, 
concepte, pe de altă parte, excesiv de vagi și fără formă, cu privire la care însuşi Bloy nu a voit 
niciodată şi nu ar fi ştiut niciodată să se explice. Este totuși prea clar că nu a avut niciodată 
ideea absurdă a unui eșec real al Răscumpărării, ci numai a unui eșec aparent” (citat în Jacques 
Maritain et ses contemporaines, DDB, Paris 1991, 31 ş.u.). 

respingere? Ar fi o blasfemie. Dumnezeu nu și-a abandonat poporul (Rom 11,1-2); 
ei sunt iubiţi datorită părinţilor (Rom 11,28)”?. 


3. semnificaţia lui Israel pentru lume, adică sensul vocației lui temporale în 
istorie, în care Israel apare ca un fel de „trup mistic temporal” răspândit prin- 
tre națiuni, care stimulează și activează viața lor: 


Pătimirea lui Israel nu este, ca aceea a Bisericii, o pătimire co-răscumpărătoare 
care completează ceea ce lipseşte durerilor Mântuitorului. Este o pătimire îndurată 
pentru stimularea şi emanciparea vieții temporale a lumii (pag. 43). 


4. semnificaţia pentru istoria lumii a două evenimente de mare importanță 
şi aproape contemporane: întoarcerea unei părți a evreilor în ţara Canaanului 
(cu întemeierea ulterioară a statului Israel, 1948), acea ţară promisă într-o vreme 
lui Abraham şi urmaşilor săi de Dumnezeu; celebrarea Conciliului al II-lea 
din Vatican, 1962-1965. Deşi sunt plasate pe planuri diferite, ele marchează 
pentru autor un fel de reorientare a istoriei lumii (cf. pag. 291). 


Antisemitismul 


„Este greu să nu fim uimiţi de josnicia extraordinară a marilor teme gene- 
rale ale propagandei antisemite” (pag. 30). Această declaraţie este un fundal 
pentru prezentarea celor trei forme principale de antisemitism (şi, în special, 
pentru ultimele două): antisemitismul religios, în variantele sale creştine, mu- 
sulmane şi, într-un anumit fel, chiar ebraice, putându-se configura şi un anti- 
semitism ebraic (destul de des pe bază atee); cel economico-sociologic, dez- 
voltat în diferite părţi ale Europei şi legat de posesia unor capitaluri însemnate 
din partea evreilor şi de ocuparea multor posturi înalte; cel rasist. Mai ales 
prima şi a treia formă sunt luate în considerare şi combătute de Maritain. 

Cât priveşte antisemitismul creştin, el este definit ca o insultă adusă Fiului 
lui Dumnezeu (evreu după trup) şi ca o alterare patologică a conştiinţei creş- 
tine (cf. pag. 60), căruia i-a pus capăt în linie de drept Conciliul al II-lea din 
Vatican cu Declaraţia Nostra Aetate. Aceasta spune esenţialul și corespunde 
dorințelor exprimate de atâtea ori de Maritain: a face cunoscută învățătura 
sfântului Paul despre Israel, în general în mod scandalos ignorată; a revizui şi 


12 Pag. 289. Scrie cu privire la Declaraţia Nostra Aetate: „Aşa cum atestă Sfânta Scriptură, 
Ierusalimul nu a cunoscut timpul când a fost vizitat; evreii, în mare parte, nu au acceptat 
Evanghelia şi, mai mult, nu puţini s-au opus răspândirii sale. Totuşi, conform Apostolului, 
evreii, în harul părinților, îi rămân încă foarte dragi lui Dumnezeu, ale cărui daruri şi a cărui 
vocaţie sunt fără părere de rău” (nr. 4). 

a perfecționa vocabularul „Neamurilor” despre Israel; a nu-i prezenta pe evrei 
ca respinşi de Dumnezeu sau ca blestemaţi; a scoate în evidenţă patrimoniul 
spiritual comun creştinilor şi evreilor; a refuza manifestările de antisemitism 
din orice parte ar proveni ele; a elimina ca nejustificată şi falsă din punct de 
vedere teologic zicala „rasă sau popor deicid”. La întrebarea cine l-a omorât pe 
Cristos, trebuie răspuns că fiecare om cu păcatul său îl răstigneşte: tradiția 
creştină i-a aplicat mereu lui Cristos versetele profetice din Isaia despre sluji- 
torul suferind al lui Jahve, miel nevinovat dus la înjunghiere pentru a ispăşi 
păcatele multora. În Crez sau simbolul de la Niceea ca expresie fundamentală 
şi originară a credinţei creştine, moartea lui Isus, qui propter nos homines et 
propter nostram salutem descendit de caelis... sub Pontio Pilato passus, nu este 
în nici un fel atribuită iudeilor. Nostra Aetate explică: „Cu toate că autorităţile 
iudeilor şi adepţii lor l-au dus pe Cristos la moarte, totuși cele săvârşite în tim- 
pul Pătimirii lui nu pot fi imputate nici tuturor evreilor care trăiau pe atunci, 
fără deosebire, nici evreilor de astăzi”!?. 

Antisemitismul creștin nu se epuizează în lovirea adversarului; el poluează 
şi corupe sufletul credinciosului. 


'5 Nostra Aetate, nr. 4. Afirmațiile relevante din Declaraţie nu sunt puţine; poate că ea ar fi 
putut să recunoască mai deschis, în afară de oroarea holocaustului nazist, lunga serie de păcate 
şi omisiuni ale antisemitismului specific creştin şi să exprime o umilă cerere de iertare. Anti- 
semitismul este, desigur, deplâns, însă fără o referință explicită la păcatele creştinilor. 

Nici nu este o simplă curiozitate de notat faptul că incisivele cuvinte ale lui Pius al XI-lea: 
„Prin Cristos şi în Cristos, noi suntem descendența spirituală a lui Abraham. Antisemitismul 
este inadmisibil. În mod spiritual, noi suntem cu toții semiţi”, rostite la 6 septembrie 1938 şi 
prezentate de diferite reviste catolice, nu au fost prezentate de „LOsservatore Romano” şi de 
„Civiltà Cattolica” (cf. G. MARTINA, La Chiesa nelletă dellassolutismo, del liberalismo, del tota- 
litarismo, Morcelliana, Brescia 1970, 280, nota 19). În acest sens, se poate adăuga că Maritain 
a dorit să se considere evreu nu numai din punct de vedere spiritual, ci şi etnic. Aşa i-a scris 
în anul 1967 unui evreu creştin: „Eu sunt dintre ai voştri, da - evreu din iubire (nu spun numai 
din punct de vedere spiritual semit, aşa cum este orice creştin, ci din punct de vedere etnic 
evreu, legat în carnea mea şi în sensibilitatea mea de triburile lui Israel şi de destinul lor aici, 
pe pământ)” (Cahiers Jacques Maritain, nr. 23, pag. 41 ş.u.). Şi aproape cu treizeci de ani îna- 
inte (decembrie 1938), la întrebarea revistei The Commonweal dacă Maritain era evreu (pen- 
tru a o înţelege, trebuie spus că guvernul franchist îl acuzase că este un evreu convertit), filo- 
soful răspunde: „Vai de mine! Nu, nu sunt evreu. Dar îmi pare rău, pentru că este un mare 
privilegiu să fii din rasa lui Isus Cristos şi a Sfintei Fecioare” (Oeuvres completes, VII, 1086). 

B. Lewis afirmă: „Astăzi există câteva semne că virusul antisemit care a infectat creştinăta- 
tea aproape încă de la început poate să fie până la urmă pe calea vindecării; printr-un paradox 
trist, însăşi profunda ură religioasă a asaltat acum trupul până acum rezistent al Islamului. Se 
poate că momentul alegerii a trecut şi că virusul a intrat deja în sângele Islamului pentru a-l 
învenina pentru generaţiile din trecut”, Semiti e antisemiti, Il Mulino, Bologna 1990, 292. 

Dar există ceva ce furia antisemită răneşte şi corupe în mod iremediabil, şi este 
conştiinţa creştină. Disperarea celor care au fost omorâţi pentru că nedreptatea 
triumfa este imaginea a ceva mai teribil: corupţia sufletului uman şi abisul de per- 
vertire în care riscă să arunce rasa umană... Nu numai ca să înceteze fărădelegea 
care apasă asupra celor nevinovaţi, ci şi pentru mântuirea sa şi pentru vindecarea 
lumii, conştiinţa creştină trebuie să se elibereze de lepra rasistă şi antisemită (pag. 
226 ş.u., scrisoare adresată Conferinţei de la Seelisberg, 1947). 


În substanţă, antisemitismul creștin este o pervertire a creştinismului, po- 
sibilă numai dacă ochii credinţei se întunecă și Israelul este considerat, nu un 
mister ce trebuie contemplat în atitudine de ascultare şi de deschidere față de 
Cuvântul lui Dumnezeu, ci o rasă dușmană și blestemată de Dumnezeu. Anti- 
semitismul este o falsă fugă înainte, care nu rezolvă nimic şi care „îi abate pe 
oameni de la motivele reale ale relelor lor” (pag. 72). 

Dincolo de o clasificare sociologică a diferitelor sale forme, adevărata pro- 
blemă se află în întrebarea dacă antisemitismul, în ultimă instanță, nu se redu- 
ce la o rădăcină comună, care să justifice ura dezlănţuită față de poporul isra- 
elit, ură ce arde implacabil în baza multor pretexte. Pentru Maritain, răspunsul 
nu este îndoielnic: „Dacă lumea îi urăște pe evrei, este pentru că simte că ei vor 
fi mereu în mod supranatural străini; este pentru că ea detestă pasiunea lor 
pentru absolut şi stimulentul insuportabil pe care aceasta i-l dă” (pag. 84). La 
baza cea mai ascunsă a antisemitismului se cuibăresc, probabil, o frică şi o ură 
teologice, despre care filosoful francez consideră că găseşte o confirmare într- 
o gândire a unui scriitor ebraic, Maurice Samuel [The Great Hatred, Knopf, 
New York 1940]: 


Nu vom înţelege niciodată greutatea imensă şi nebună a antisemitismului decât cu 
condiţia să-i transpunem termenii. De Cristos le este frică naziștilor şi fasciştilor; 
ei cred în atotputernicia lui; pe El sunt nebunește hotărâți să-l elimine. Dar înseși 
cuvintele Cristos şi creștinism sunt prea grele şi obişnuința de a le respecta este 
prea adânc înrădăcinată de secole. Așadar este necesar pentru ei să-şi îndrepte 
atacul asupra celor care sunt responsabili de naşterea şi de răspândirea creştinis- 
mului. Trebuie să scuipe asupra evreilor deoarece l-au omorât pe Cristos (as 
Christ-killers), pentru că sunt obsedaţi de dorința de a scuipa asupra evreilor de- 
oarece l-au dat lumii pe Cristos (as Christ-givers) (pag. 23). 


Cea din urmă rădăcină spirituală a diferitelor forme de antisemitism este 
resentimentul împotriva evangheliei, exprimat în formă cristofobică!'4, adesea 


"1 Ura naziștilor față de evrei se maschează sub o infinitate de pretexte, dar în adevărata sa 
natură este o ură supranaturală, o ură satanică ce-i detestă pe evrei pentru că ei sunt poporul 

din cauza intuiției întunecate a unei solidarităţi secrete între ebraism şi creşti- 
nism. În pagini importante din Genealogia moralei, Nietzsche îi vede în evrei, 
popor sacerdotal prin excelenţă, pe cei care au inițiat şi au dus la capăt cu suc- 
ces revolta sclavilor în morală, reuşind să răstoarne ecuaţia aristocratică pen- 
tru care bun este numai cel tare, cel puternic, cel frumos, cel crud, și s-o înlo- 
cuiască cu alta pentru care numai cei săraci, cei neputincioşi, cei din urmă, cei 
mizerabili, cei suferinzi, cei ce duc lipsă sunt pioşi şi buni. Creştinismul nu a 
făcut altceva decât să adune moștenirea transevaluării iudaice („Ştim cine a 
adunat moştenirea acestei transevaluări iudaice”). 

Or, pentru Nietzsche, din trunchiul urii iudaice îndreptate în mod impla- 
cabil împotriva valorilor aristocratice ale forței şi puterii şi deosebit de intensă 
pentru că este inegalabilă în crearea de idealuri şi în transmutarea de valori, a 
răsărit o iubire nouă, cea creştină, nu ca negare a ei, ci ca împlinire a ei: Isus 
din Nazaret este momeala cea mai periculoasă lansată lumii de către evrei, 
pentru că prin intermediul acestei momeli au cucerit lumea şi au completat 
transevaluarea tuturor valorilor şi victoria sclavilor în morală. 


Nu a ajuns Israelul, tocmai pe calea lăturalnică a acestui răscumpărător, a acestui 
aparent opozant și dezbinător al Israelului, la ţinta extremă a avidităţii sale sublime 
de răzbunare? Nu face parte din oculta magie neagră a unei politici cu adevărat 
mari a răzbunării... faptul că Israelul însuşi a trebuit să nege şi să-l răstignească pe 
cruce în faţa întregii lumi, ca pe un fel de dușman de moarte, adevăratul instru- 
ment al răzbunării sale, pentru ca toată lumea, adică toți duşmanii lui Israel, să 
poată să îmbuce fără ezitare această momeală? Şi, pe de altă parte, pornind de la 
orice rafinament al spiritului, s-ar putea imagina o altă momeală mai periculoasă? 
Ceva care să poată egala prin forță atrăgătoare, îmbătătoare, ameţitoare, corupă- 
toare, acel simbol al sfintei cruci, acel paradox înspăimântător al unui Dumnezeu 
pe cruce, acel mister de o cruzime inconceptibilă, ultimă, extremă şi autorăstigni- 
rea lui Dumnezeu pentru mântuirea oamenilor?... Este mai mult ca sigur că sub 
hoc signo Israelul a făcut mereu să triumfe până astăzi asupra tuturor celorlalte 
idealuri, asupra tuturor idealurilor mai nobile, răzbunarea sa şi transevaluarea tu- 
turor valorilor”. 


Dacă, în lectura lui Nietzsche, Isus este un instrument al Israelului, un in- 
strument pe deplin şi complet ebraic pentru a duce la capăt cea mai mare 
dintre revoluții, transevaluarea tuturor valorilor, ce altceva vor să spună toate 
acestea, dacă nu faptul că el este apogeul lui Israel? Puţini au întrevăzut (deşi 


lui Dumnezeu şi l-au dăruit lumii pe Cristos: este travestirea psihopatologică a unei cristofo- 
bii” (pag. 194). 
'5 Genealogia della morale, Adelphi, Milano 1988, 24; citatul precedent este la pag. 23. 

pe baza unei filosofii şi a unei morale aberante) ca acest filosof ateu, anticreş- 
tin şi anti-iudaic, solidaritatea dintre ebraism şi creştinism. 

Sunt singulare şi câteva texte ale tânărului Hegel, care aparțin, în special, 
operei Spiritul creştinismului şi destinul său. Cine reflectează asupra judecăți- 
lor sale dispreţuitoare față de poporul ebraic şi față de credinţa lui poate să 
găsească mai mult decât un simplu antisemitism, deşi virulent şi deschis. Pro- 
babil se poate citi în ele şi un atac indirect împotriva creştinismului, pe care îi 
este teamă să-l lovească frontal, şi respingerea oricărei forme de transcenden- 
tă, aproape o frică faţă de ea, şi de teonomie etică. 


Vocaţia lui Israel și învățătura apostolului Paul 


Israelul rămâne un mister de alegere a cărui semnificaţie nu poate decât să 
fie rezolvată pe planul divin şi, de aceea, meditat la lumina Scripturii. Şi pe 
această verticală este înţeles Israelul de către Maritain ca o Biserică infidelă, 
repudiată ca Biserică, nu ca popor; şi întotdeauna așteptată şi iubită de Dum- 
nezeu-Mirele, mereu destinatară a promisiunilor sale fără părere de rău. „Prin 
toate vicisitudinile propriului exil şi ale istoriei lumii, Israelul rămâne mereu 
poporul lui Dumnezeu, lovit, dar întotdeauna iubit din cauza părinților săi”, 
deşi el nu mai are o misiune mesianică şi mântuitoare față de omenire”. De la 
Paul aflăm prerogativele poporului ebraic, căruia i-au fost destăinuite oracole- 
le lui Dumnezeu: poartă numele de Israel, preaiubit de Dumnezeu; este fiu 
adoptiv al lui Dumnezeu; lui i-a fost manifestată gloria, shechina; lui îi aparţin 
alianțele reînnoite de mai multe ori de Dumnezeu cu poporul său; lui îi apar- 
ţin Thora, cultul, promisiunile mesianice, patriarhii. În sfârşit, lui îi aparţine 
Cristos născut din neamul lui Abraham şi din sângele lui David după trup. 

Şi dacă Israelul nu l-a recunoscut pe Mesia venit la împlinirea timpurilor, şi 
deci el este pentru Paul fără scuză, fiindcă nu a recunoscut dreptatea lui Dum- 
nezeu, acesta nu l-a respins pe poporul său, ci căderea lui a devenit mântuirea 
naţiunilor, a neamurilor: 


Așadar, mă întreb: oare Dumnezeu şi-a abandonat poporul? Nicidecum!... Oare 
s-au poticnit ca să cadă definitiv? Nicidecum! Ci, prin căderea lor, a venit mântu- 
irea pentru păgâni ca să-i facă pe ei geloşi. Dacă însă căderea lor este bogăţie 


16 Pag. 153. De asemenea: „În ochii unui creştin care-şi aminteşte că promisiunile lui 
Dumnezeu sunt fără părere de rău, Israel continuă misiunea lui sacră, dar în noaptea lumii, pe 
care a preferat-o în locul nopţii lui Dumnezeu. Cu ochii bandajaţi, Sinagoga rămâne în uni- 
versul planurilor lui Dumnezeu” (pag. 32). 

pentru lume şi eşecul lor bogăție pentru păgâni, cu cât mai mult nu va fi plinătatea 
lor! (Rom 11,1.11-12). 


Cu refuzul ebraic, neamurile au fost altoite pe măslinul bun al Israelului, 
dar tocmai ei, care constituiau măslinul sălbatic, nu pot să se laude cu asta, 
limfa provenind din vechea rădăcină ebraică, şi nu de la ei: 


Şi dacă unele dintre ramuri au fost tăiate, iar tu, care erai măslin sălbatic, ai fost 
altoit în locul lor şi ai devenit părtaş al rădăcinii şi al sevei măslinului, nu te mân- 
dri față de ramuri. Iar dacă te mândreşti, nu tu ţii rădăcina, ci rădăcina te ţine... 
Dar şi ei, dacă nu rămân în necredinţă, vor fi altoiţi (Rom 11,17 ş.u.). 


Apostolul continuă cu un cuvânt care dezvăluie un sens terminal, pentru a 
evita ca cei convertiți de la păgânism să trateze viața religioasă şi istoria mân- 
tuirii după o înţelepciune umană: 

Căci, fraţilor, nu vreau ca voi să rămâneți în ignoranță cu privire la misterul acesta, 

ca să nu vă credeți înţelepţi. Împietrirea unei părți din Israel durează până când 

vor intra toate națiunile păgâne. Şi, în acest fel, tot Israelul va fi mântuit...! 


Reintegrarea lui Israel va constitui gloria şi strălucirea lumii şi a Bisericii şi 
semnul caracteristic al unei a treia perioade a istoriei, căreia Maritain îi dă un 
sens diferit de cel atribuit ei de Gioacchino da Fiore". În ea, reintegrarea lui 
Israel şi înflorirea umanismului integral şi teocentric al Întrupării se vor susţine 
reciproc. 

Toate acestea confirmă că Israelul este un mister „de acelaşi ordin ca miste- 
rul lumii şi ca misterul Bisericii. În inima Răscumpărării, ca acestea” (pag. 24). 
Un mister în care continuă să se realizeze şi după nerecunoașterea lui Mesia, 


'7 Rom 11, 25-26. În acest sens, La Bible de Jerusalem afirmă că Paul are în vedere mereu 
două colectivităţi: lumea iudaică şi lumea păgână. Nostra Aetate învaţă: „Împreună cu profeţii 
şi cu însuşi Apostolul [Paul], Biserica aşteaptă ziua pe care numai Dumnezeu o cunoaşte, în 
care toate popoarele îl vor aclama pe Domnul cu un singur glas şi îl vor sluji sprijinindu-se 
umăr de umăr (Sof 3,9). 

18 Comentând alergarea celor doi apostoli Petru şi Ioan la mormântul Domnului, Toma de 
Aquino scrie: „Cele două popoare, poporul evreu şi cel al neamurilor, sunt simbolizate, la 
mormântul lui Cristos, de cei doi apostoli. Ei aleargă la Cristos simultan prin intermediul 
perioadelor: neamurile prin legea lor naturală, evreii în virtutea legii lor scrise. Neamurile, 
asemenea lui Petru, care ajunge al doilea la mormânt, ajung mai târziu la cunoașterea lui Isus 
Cristos, dar, asemenea lui Petru, intră primele. Poporul evreu, primul care cunoaşte misterul 
Răscumpărării, va fi ultimul convertit la credința lui Cristos... Atunci, spune Evanghelia, a 
intrat loan; Israel nu trebuie să rămână veşnic la intrarea mormântului. După ce Petru va fi 
intrat acolo, va pătrunde acolo el însuși, pentru că la sfârşit evreii, şi ei, vor fi adunaţi în cre- 
dinţă”, In Joan., XVIII, lect. I. 

dar în formă diferită, misiunea lui Israel şi a „trupului său mistic”. Conform lui 
Maritain, „comuniunea acestui trup mistic nu este comuniunea sfinților, este 
comuniunea Speranţei pământeşti. Israelul speră cu pasiune, aşteaptă, vrea 
venirea lui Dumnezeu în lume, împărăţia lui Dumnezeu aici, pe pământ” (pag. 
40). Prin urmare, el desfășoară un rol dublu faţă de istoria lumii și a mântuirii 
lumii: este un martor care păstrează depozitul Scripturilor şi, în același timp, 
ascultă de o vocaţie unică: „În timp ce Biserica este delegată pentru opera răs- 
cumpărării supranaturale şi supratemporale a lumii, Israelul este delegat, în 
ordinea istoriei temporale şi a finalităţilor sale proprii, pentru opera de activa- 
re pământească a lumii... el stimulează mişcarea istoriei” (pag. 43). 

Speranţa indestructibilă a lui Israel are putere de ferment şi de animare ce 
se exteriorizează în planuri intramundane asupra cărora filosoful francez se 
opreşte în special în prima fază a reflecţiei sale despre Israel. Ulterior acest 
aspect va dispărea, pentru că se concentrează pe misiunea celor două popoare 
ale lui Dumnezeu, cel din Vechiul Legământ şi cel al lui Cristos, până când ele 
şi crucile lor, crucea supraviețuirii purtată de poporul ebraic şi crucea răscum- 
părării purtată de Biserică, se vor recunoaşte şi vor forma o singură cruce, 
pentru a oferi oamenilor mântuirea (pag. 292). Însă această întâlnire este în- 
depărtată: „Crucea supraviețuirii purtată de poporul ebraic şi crucea răscum- 
părării purtată de Biserică sunt încă foarte departe de a fi gata să se reunească” 
(ivi). Mai târziu, „când va veni catastrofa istorică din care va apărea pentru un 
anumit timp un univers uman reînnoit, ziua aceea va fi ca un preludiu la învi- 
erea morţilor”, când cele două cruci se vor recunoaşte, „dialectica istoriei va 
reconcilia atunci toate opoziţiile sale şi va îmboboci în unitatea pe care Tatăl 
care este în ceruri o are în vedere din toată veşnicia”, probabil, nu fără ca îna- 
inte de sfârșitul timpurilor pământul să rodească un moment ce va putea cu- 
noaşte pacea ca dar al Mielului. Pare recognoscibilă în această dorinţă o refe- 
rință la poziţia mileniului de pace al chiliasmului, conform unei interpretări a 
textului celebru din Apocalips 20. 

Probabil vor fi suficiente acestea pentru a percepe că pagina lui Maritain 
refuză o interpretare pur secularizată a Israelului şi a antisemitismului. „Ni- 
mic nu este mai absurd decât a încerca să potolească antisemitismul renun- 
țând la privilegiul de a fi poporul ales... Oricum, noțiunea de popor ales este 
acceptabilă numai dintr-un punct de vedere religios şi supranatural: iată ne- 
norocirea pentru evreul nereligios”!”. Nu se poate explica antisemitismul în 


'9 I] mistero di Israele, Morcelliana, Brescia 1964, 120. Capitolul din care scoatem acest citat 
(„Antisemitismul ca problemă pentru evrei”) nu figurează în ediţia franceză din anul 1990. 

termeni exclusiv sociologici şi economici, deşi în lucrarea din anul 1938, 
„Evreii printre naţiuni”, Maritain nu-i exclude în examinarea circumstanţiată 
a condiţiei evreilor din Rusia, Germania, Polonia, România etc. 

Dacă ţinem cont de sensul ascuns al Israelului pentru istoria mântuirii şi 
pentru istoria lumii după cum a fost schematizat mai sus, atunci la întrebarea 
cum se poate soluţiona „problema ebraică” trebuie răspuns în mod nuanțat. 
Dacă prin această expresie înțelegem că poporul ebraic trebuie să aibă un te- 
ritoriu şi un stat, soluţia este posibilă şi chiar este deja începută; dacă înțele- 
gem sfârşitul antisemitismului, se poate întâmpla ca acest eveniment să se re- 
alizeze, deşi pot apărea îndoieli din cauza naturii polimorfe a fenomenului 
antisemit. Dacă avem în vedere elucidarea religioasă a misterului lui Israel, 
cuvintele lui Paul vor fi lumină. În sfârșit, dacă se înţelege ceva analog cu elu- 
cidarea enigmei istoriei universale şi a semnificației sale, enigmă care poate fi 
rezolvată numai în mod religios şi în Dumnezeu, atunci asta se poate întâmpla 
numai în cadrul istoriei mântuirii. Conform lui Berdjaev, 


o soluţie definitivă a chestiunii ebraice este posibilă numai pe planul escatologic; 
şi va fi şi soluţia destinului istoriei universale în ultimul act al luptei lui Cristos 
împotriva lui Antihrist. Dacă ebraismul nu va ajunge la o autodefinire religioasă a 
sa, nu va fi posibilă rezolvarea misiunii istoriei universale”. 


Prin aluzia la planul escatologic trebuie să se înțeleagă că problema ebraică 
se va soluţiona numai în momentul în care istoria pământească va ajunge la 
împlinire? Mai degrabă, putem gândi escatologia ca început al timpurilor din 
urmă ale istoriei mântuirii, în prelungirea reintegrării despre care vorbeşte 
Paul, şi care ar putea să nu aibă o durată scurtă (conform La Bible de Jerusalem, 


% TI senso della storia, 88. Conform lui N. Berdjaev, poporul ebraic a introdus în viața pă- 
mântească principiul „istoricului”, astfel încât este imposibil de ajuns la o explicație materia- 
listă a istoriei iudaice: ea se opune fără jumătăți de măsură materialismului istoric. Filosoful 
rus a perceput, de altfel, puternice referinţe între mesianismul socialist şi mesianismul iudaic: 
„mesianismul socialist are rădăcini iudaice şi în lumea creştină înseamnă așteptarea lui Cris- 
tos cel fals, aşteptarea Anticristului” (pag. 89); a înțeles că antisemitismul nu pricepe toată 
importanța religioasă a chestiunii ebraice (cf. pag. 90) şi a înţeles solidaritatea indisolubilă 
dintre destinul poporului ebraic şi destinele istoriei creştine şi viceversa (acesta este punctul 
de sosire cel mai însemnat, pentru că în trecut creştinii au încercat să elimine ca străină şi 
irelevantă pentru istoria creştină problema ebraismului). Oricum, rămâne singulară şi greu de 
explicat lipsa de referință explicită a lui Berdjaev la învățătura lui Paul din Scrisoarea către 
Romani, din moment ce el intenţionează să elaboreze o filosofie religioasă a istoriei, în care 
problema religioasă a poporului ebraic este centrală: „Poporul ebraic l-a respins pe Răstignit 
şi a ajuns să fie el însuşi răstignit în destinul său” (pag. 86). 

Paul nu afirmă că convertirea lui Israel trebuie să preceadă imediat învierea 
generală). 


Soarta nedreaptă rezervată evreilor în creștinătate 


Ultima intervenţie relevantă a lui Maritain cu privire la Israel se încadrează 
în anul 1970, cu trei ani înainte de moarte, prin publicarea lucrării Biserica lui 
Cristos. Persoana Bisericii şi personalul său, în care - într-o amplă reconstruc- 
ție istorică ce cuprinde cruciadele, războiul sfânt, condamnarea lui Galileo, 
Inchiziția, arderea pe rug de la Rouen şi procesul intentat împotriva Ioanei 
dArc — un capitol este dedicat „sorții nedrepte rezervate evreilor în creștinătate”. 

Autorul, în afară de faptul că reafirmă respingerea acuzei de deicid aduse 
împotriva evreilor şi de a motiva din nou pe baza lui Paul că ei nu au fost res- 
pinși de Dumnezeu, ci „puși deoparte” în lucrarea de răscumpărare, fără ca 
asta să însemne revocarea alegerii şi a vocației lui Israel, propune o lectură a 
apariţiei şi a creşterii antisemitismului creştin, a regimului ghetoului, a discri- 
minărilor, a acuzelor, a persecuțiilor împotriva evreilor. Ar fi impropriu de 
rezumat aici, în grabă, o analiză care, pornind de la antichitatea creştină, tre- 
când prin începutul şi sfârşitul Evului Mediu, urcă până la timpurile recente şi 
ajunge la Conciliul al II-lea din Vatican. Sensul acestor pagini se poate deduce 
la început din titlul lor. 

Conciliul înaintează în direcţia dorită de Maritain, aceea de a pune capăt 
pentru totdeauna antisemitismului creştin, şi filosoful recunoaște asta cu re- 
cunoştinţă în diferite scrieri, printre care Țăranul din Garonna, cu fraza, citată 
deja, despre antisemitism ca aberaţie. Totuşi, Maritain aştepta ceva mult mai 
clar de la Declaraţia Nostra Aetate: voia cu toate puterile sale o condamnare 
explicită a antisemitismului care nu a existat decât în parte. A se vedea reacți- 
ile sale puternice comunicate lui Charles Journet cu privire la excluderea ver- 
bului damnat (condamnă) din Declaraţie, care în versiunea finală aprobată de 
Părinţii conciliari a schimbat redactarea precedentă în care Conciliul „con- 
damnă şi deplânge” antisemitismul, menţinând numai verbul „deplânge””. 

Asupra acestor aspecte filosoful francez regăseşte o veche tentativă a sa, 
parțial eşuată: aceea de a obţine de la Pius al XII-lea, după sfârşitul celui de-al 
Doilea Război Mondial, o condamnare clară şi categorică a antisemitismului. 
De fapt, şi după anul 1945 el a continuat acțiunea sa în diferite moduri, por- 
nind de la condiţiile în care s-a aflat, între care aceea de ambasador al Franţei 


“ Despre această dezbatere, cf. Regards sur Israël, Cahiers Jacques Maritain, nr. 23, pag. 
33-39. 

pe lângă Sfântul Scaun, care-i permitea să observe îndeaproape desfăşurarea 
conducerii Bisericii. Ajuns în Vatican, problema ebraică rămâne la cel mai 
înalt nivel al preocupării sale, după cum rezumă un cercetător al raporturilor 
dintre Paul al VI-lea și filosof: 


După nenorocirea oribilă care a lovit poporul lui Israel, el [Maritain] ar dori ca 
Biserica, prin vocea Papei, să-şi facă auzit glasul şi să condamne solemn antisemi- 
tismul. Se deschide în această privinţă față de Mons. Montini într-o lungă scrisoa- 
re din 12 iulie 1946: un atare act ar avea o importanță extraordinară şi pentru a feri 
sufletele și conştiinţa creștină de un pericol spiritual mereu ameninţător, şi pentru a 
atinge inima multor israeliți, şi pentru a pregăti în profunzimile istoriei marea re- 
conciliere pe care Apostolul a vestit-o și la care Biserica nu a încetat niciodată să 
aspire. Primind această sugestie după patru zile, papa [Pius al XII-lea] o amână 
pentru discursul pe care el îl va rosti în fața unui grup de deportaţi evrei eliberați 
din lagărele de concentrare în noiembrie 1945 (16 iulie 1946). În august, Maritain 
poate să observe cu satisfacție, dintr-o alocuţiune adresată unor delegaţi arabi, în 
care Pius al XII-lea aminteşte că a condamnat în trecut persecuțiile pe care un fa- 
natism antisemit le dezlănțuie împotriva poporului ebraic (alocuţiune din 3 august 
1946). În pofida tuturor eforturilor sale de a sensibiliza Sfântul Scaun prin inter- 
mediul Monseniorului Montini (mai ales în momentul Conferinţei de la Seelis- 
berg din iulie 1947, despre care-l informează pe acesta din urmă), nu va obține 
altceva de la papa. El nu vrea să trateze misterul lui Israel, notează el, aproape dis- 
perat, în jurnalul său după o nouă audienţă acordată de Papa unor reprezentanți 
evrei (9 februarie 1948). În momentul ultimei sale întâlniri cu Montini înainte de 
a părăsi Roma, acesta îi promite că schimbarea liturgiei din Vinerea Sfântă în care 
se vorbeşte despre perfidia poporului deicid era în curs (3 iunie 1948). De altfel, 
modificarea, față de care evreii vor fi foarte sensibili, nu va interveni decât cu loan 
al XXIII-lea”. 


* Ph. CHENAUX, „Paul VI et Maritain”, în Jacques Maritain et ses contemporains, 332. Tex- 
tul scrisorii lui Maritain adresate lui Mons. Montini este acum în Cahiers Jacques Maritain, nr. 
23, pag. 31-33. Filosoful francez reafirmă „caracterul excepţional de grav, şi într-un fel supra- 
natural, al urii al cărei obiect este Israelul din partea antisemitismului căruia Hitler şi Ro- 
senberg i-au dat cea mai sălbatică forță”; reia ideea că ura împotriva lui Cristos s-a dezvoltat, 
înainte de toate, împotriva poporului care i-a dat lumii pe Moise şi pe profeţi şi din care s-a 
născut după trup Cristos. Înţelege motivele care, în timpul războiului, l-au determinat pe Pius 
al XII-lea să se abţină „să vorbească direct despre evrei şi să atragă în mod direct şi solemn 
atenţia Universului cu privire la drama de nedreptate care se desfăşura în privinţa lor”. Dar 
acum, când nazismul a fost învins şi circumstanţele s-au schimbat, Maritain cere ca papa să-şi 
facă auzit glasul. El îi cere lui Pius al XII-lea, prin intermediul Monseniorului Montini, nu 
numai să condamne antisemitismul, pe care nu-l consideră deloc stins, ci chiar în revenire, ci 
şi să mărturisească compasiunea sa față de poporul lui Israel şi să amintească lumii învățătura 
sfântului Paul şi învățăturile credinţei cu privire la misterul lui Israel (cf. pag. 31 ş.u.). 

În orice caz, Maritain interpretează Conciliul şi Nostra aetate ca o eliberare: 
„Astăzi suntem, în sfârşit, total eliberaţi de ideea de popor-deicid şi de ura 
creștină faţă de poporul evreu. Antisemitismul religios, care mult timp a con- 
taminat creştinătatea, a dispărut în mod categoric” (pag. 280). Pentru autor, 
iubirea lui Dumnezeu faţă de Biserică şi față de poporul evreu nu sunt două 
iubiri diferite: 

Este aceeași unică iubire, pentru că în veşnica viziune divină Israelul și Biserica 

sunt un singur şi unic popor al lui Dumnezeu, aşa cum se va vedea în timpurile 

din urmă ale istoriei umane, ziua — nu mai puţin strălucitoare decât o înviere din 
morți — în care ramurile lui Israel, ramurile naturale, vor fi din nou altoite pe pro- 

priul măslin, a cărui rădăcină este sfântă şi este ebraică (pag. 287 ş.u.). 


Întoarcerea în Palestina, sionismul şi statul Israel 


1) Cu privire la întoarcerea unei părți din poporul ebraic în Ţara Promisă 
şi naşterea statului Israel, Maritain s-a exprimat într-un Post-scriptum din 
anul 1964 la Misterul lui Israel şi în câteva pagini din Biserica lui Cristos, după 
poziţii care citesc acel eveniment ca o reorientare a istoriei”. În aceste texte 


% Cf. pag. 291. Şi G. La Pira a perceput aproape în același timp marea noutate, aşa încât ea 
constituie o reorientare în istoria universală, reprezentată de întoarcerea lui Israel în Palestina. 
Într-o scrisoare adresată călugărițelor de clauzură din anul 1961, primarul de Florenţa pe 
atunci afirmă: „Eu rămân mereu uluit, cum se spune, atunci când reflectez gânditor asupra 
misterului istoric cel mai evident de astăzi: întoarcerea lui Israel în Palestina. Este un semn al 
timpurilor de o măreție aşa de uriașă încât îi lasă cu adevărat uluiți pe toți cei care încearcă să 
scruteze valoare ei! Ce înseamnă în planul lui Dumnezeu?” (Lettere alle claustrali, Vita e Pen- 
siero, Milano 1978, 274). 

Pentru La Pira există o conexiune între noua perioadă a Bisericii, care va urma după rein- 
tegrarea lui Israel, şi noua perioadă a lumii, care va avea loc o dată cu intrarea pământului în 
pace şi în fraternitate. Noua perioadă a Bisericii va fi şi noua perioadă a lumii şi viceversa: 
„Iată, Preacuvioasă Maică, sensul ultim - ni se pare! — al evenimentelor din timpurile noastre: 
adică ele confirmă în fiecare zi, prin atâtea semne, existența acestei porunci a lui Dumnezeu, a 
acestui plan al lui Dumnezeu: acea poruncă şi acel plan despre care aproape în mod profetic 
vorbeşte Pius al XII-lea (primăvară istorică şi vară istorică); pentru care este semn aşa de 
marcat Conciliul al II-lea din Vatican; pentru care sunt semne așa de marcate evenimentele 
politice, tehnice şi ştiinţifice (evenimente spaţiale) din aceste ultime timpuri şi din aceste ul- 
time zile: acea poruncă şi acel plan în care este stabilită întocmai intrarea istoriei lumii într-o 
nouă perioadă (de primăvară) care va avea drept caracteristică esenţială eradicarea războiului 
şi transformarea instrumentelor de distrugere în instrumente de edificare (săbiile în pluguri: 
Is 2,1 şi urm.). Epoca nouă care va vedea treptat înflorind în harul lui Cristos toate popoarele; 
care va vedea adică învierea lui Israel (Rom 11) şi intrarea lui Ismael și a tuturor popoarelor în 
casa comună a Domnului; care va vedea îmbarcaţi în barca lui Petru - pentru marea aventură 

iese în evidenţă o evaluare pozitivă a mişcării sioniste, prezentă deja în anul 
1937: „Chemat probabil să devină într-o zi centrul animator al întregii comu- 
nități iudaice risipite, sionismul are în ochii noştri o importanţă istorică de 
prim plan” (pag. 58), şi confirmată în anul 1943 într-o intervenţie în care sio- 
nismul este înţeles în raport cu crearea unui teritoriu de refugiu sau o vatră 
națională pentru evrei. Dar în aceste două intervenţii încă nu apare ideea că 
sionismul este destinat să ducă la naşterea unui stat ebraic în Palestina”. 

În paginile din Post-scriptum şi din Biserica lui Cristos, atribuirea țării Ca- 
naanului poporului ebraic şi semnificaţia statului Israel se evidenţiază de 
acum prin importanţă şi devin centrale. Afirmația care stă la bază este dreptul 
deplin al poporului lui Israel la ţara Canaanului, drept bazat pe acordarea fă- 
cută pentru totdeauna de către Dumnezeu: 


Poporul lui Israel este unicul popor din lume căruia o ţară, ţara Canaanului, i-a 
fost dată de adevăratul Dumnezeu, Dumnezeul unic și transcendent, creator al 
Universului şi al neamului omenesc. Şi ceea ce Dumnezeu a dat o dată este dat 
pentru totdeauna”. 


istorică a timpului nou - toate popoarele şi toate națiunile pământului!” (scrisoare din 30 
septembrie 1962, pag. 333). 

Cu privire la vatra palestiniană şi la sionism, care nu este chemat să dea naştere unui stat 
politic, intervenţia din anul 1943, publicată cu titlul „In the Scales of Justice” (în United Pales- 
tine Appeal Yearbook for 1943, New York) este explicită: „Eu nu cred că sionismul poate solu- 
ţiona problemele întregului Israel, nici că el reprezintă sfârşitul diasporei, ci sunt convins că 
sionismul are o importanță istorică de prim-plan; întoarcerea în Palestina este preludiul elibe- 
rării din exil. Sionismul nu este chemat să dea naștere unui stat politic după modelul statelor 
neamurilor (al căror naționalism, de altfel, nu este o binecuvântare pentru omenire), ci, mai 
degrabă, să devină într-o zi centrul animator al întregii comunități iudaice risipite. Dar ceea 
ce contează, mai ales, astăzi este refugiul pe care Palestina poate şi trebuie să-l ofere maselor 
de persecutați care sunt într-o disperare teribilă, împreună cu baza temporală cerută pentru 
cultura independentă, pentru conştiinţa şi spiritul poporului ebraic. Mai ales din acest punct 
de vedere trebuie considerate astăzi toate problemele referitoare la vatra palestiniană”, Oeuvres 
completes, XVI, pag. 533. 

Dar deja într-o scrisoare din toamna anului 1925 adresată lui P. Hugon, rugat să-i dea lui 
Pius al XI-lea un raport al lui Maritain despre sionism, se prevede că acesta din urmă „este 
destinat să triumfe în Palestina”, ca mărturie că prosionismul lui Maritain a fost de dată mai 
veche. Despre aceste aspecte, cf. Cahiers nr. 23, citat de mai multe ori, care la pag. 27-33 pu- 
blică scrisoarea adresată lui P. Hugon şi raportul pentru Pius al XI-lea. 

% Filosoful francez continuă astfel: „Credinţa creștină consideră, de fapt, că Duhul Sfânt 
este autorul principal al Scripturii; şi oricât de mare s-ar putea considera rolul instrumental 
jucat în redactarea ei de condiţionarea umană - obiceiuri şi mentalități dintr-o epocă sau alta 
- de care se ocupă exegeza și istoria, va rămâne mereu faptul că intenţia autorului inspirat de 

Destinarea Țării Promise triburilor lui Israel din partea lui Dumnezeu a 
fost repetată de mai multe ori: lui Abraham (Gen 12,7; 13,15; 15,18; 17,8); lui 
Isac (Gen 26,3); lui Iacob-Israel (Gen 28,13; 35,12); lui Moise (Ex 6,8). În pri- 
ma referință se citeşte: „Yahve i-a apărut lui Abraham și a spus: eu voi da ur- 
maşilor tăi această ţară” şi La Bible de Jerusalem comentează: „Dăruirea Ţării 
Sfinte”. Întorcându-se în Ţara Promisă după două mii de ani, evreii, conform 
lui Maritain, s-au întors la casa lor, în acea casă promisă de Dumnezeu urma- 
şilor lui Abraham şi lui Moise, şi pe care astăzi o iau în posesie pentru a conti- 
nua să existe ca popor unit după Shoah, după falimentul regimului ghetoului 
şi al regimului asimilării. 

Atribuirea divină a ţării Canaanului triburilor lui Israel nu face din actualul 
stat Israel un stat de drept divin? Aceasta a fost obiecţia ridicată de unii, res- 
pinsă însă de autor. Un stat teocratico-politic de drept divin a existat într-o 
vreme, dar s-a terminat definitiv şi fără posibilitate de renaştere în urmă cu 
două mii de ani, o dată cu distrugerea templului din partea romanilor şi di- 
aspora. Maritain distinge între dreptul asupra țării Canaanului, acordat de 
Dumnezeu poporului ebraic, şi statul Israel: acesta din urmă este un stat ca 
oricare altul, adică o entitate temporală și seculară, supusă dreptului interna- 
tional, în aşa fel încât apartenenţa spirituală la poporul pe care Dumnezeul lui 
Abraham şi al lui Moise şi l-a rezervat se deosebeşte în mod explicit de apar- 
tenenţa temporală la un popor care formează un anumit stat?. 

Cu nașterea statului Israel, intră într-o fază nouă situația lui Israel în lume: 
este bipolară sau diferențiată între diaspora în mijlocul naţiunilor, pe de o 
parte, şi, pe de altă parte, unitatea politică a poporului israelian, care ar trebui 
să înceapă să împlinească în timp speranţa lui Israel. Or, dacă evreilor din di- 
aspora trebuie să li se recunoască egalitatea absolută în drepturi şi oportunități 


Duhul Sfânt nu pare îndoielnică: Creatorul cerului şi al pământului a dăruit evreilor Țara 
Promisă cu un decret liber al voinţei sale” (pag. 243 ş.u.). 

% „Temporal şi secular, statul Israel este stat în linie de principiu şi de drept; nu va fi cu 
adevărat stat, de fapt, decât atunci când va reuși să se elibereze de presiunile teocratice exerci- 
tate de o minoritate numită ortodoxă, care, în loc să lucreze pe planul religios la redescoperi- 
rea valorilor veşnice fără de care nici o funcție sau misiune spirituală nu poate fi concepută, se 
încăpăţânează în a voi să impună, pe planul politic, un oarecare simulacru de stat sacral.. 
(pag. 246 ş.u.) „Statul Israel, ca stat, nu este decât un stat ca şi celelalte”, deşi existența lui este 
considerată de Maritain drept ceva just şi necesar (cf. pag. 284). Un document oficial al Sfân- 
tului Scaun în acest sens (Evrei și ebraism în Biserica Catolică, document al Secretariatului 
pentru unirea creştinilor din 24 iunie 1985) se exprimă în următorii termeni: „În ceea ce pri- 
veşte existența statului Israel şi alegerile sale politice, ele trebuie văzute într-o optică ce nu este 
în sine religioasă, ci una care face referință la principiile comune ale dreptului internaţional”. 

în statele unde trăiesc ca membri, ei trebuie să menţină identitatea lor spiritu- 
ală de evrei membri ai poporului lui Dumnezeu. Asta înseamnă că filosoful 
istoriei trebuie să ia în considerare o dublă tensiune în istorie, cu sens foarte 
diferit: cea tragică, dintre Israel şi lume, şi cea nouă şi fraternă, dintre statul 
ebraic din Țara Sfântă şi populaţia ebraică din diaspora. Adică o dată cu naş- 
terea statului Israel se formează o anumită disjuncție între comunitatea iudaică 
spirituală — răspândită în toată lumea - şi comunitatea iudaică temporală con- 
centrată într-un stat, în timp ce în Ierusalimul unul și dublu (Ierusalim cap al 
poporului lui Dumnezeu şi Ierusalim cap al naţiunii ebraice) se concentrează 
speranţa întregului Israel: „Apartenența spirituală la poporul pe care Dumne- 
zeul lui Abraham şi al lui Moise şi l-a rezervat apare ca diferențiată în mod 
explicit de apartenenţa temporală la un popor care ocupă un teritoriu și for- 
mează un anumit stat” (pag. 249). Acest stat, analog cu schema statului demo- 
cratic, secular sau profan, dar autentic creştin în inspiraţie, ar trebui să se ca- 
racterizeze ca democratic, secular sau profan, dar autentic ebraic în inspirație. 

Semnificaţia cea mai importantă a disjuncțţiei despre care s-a vorbit ar tre- 
bui găsită în posibila dezvoltare a unei crize religioase în conştiinţa Israelului, 
spre o definire nu etnică, ci pur spirituală şi universală a Israelului lui Dumne- 
zeu. În acest proces se poate gândi că se va schimba treptat atitudinea faţă de 
Isus, mai ales prin comportamente practice decât prin doctrine, în aşa fel încât 
poporul lui Israel, mai mult prin ce va face decât prin ce va crede, va ajunge să 
reconsidere şi să devină tributar evangheliei (cf. pag. 250). 


2) Poziţia lui Maritain cu privire la încredințarea perpetuă a țării Canaanu- 
lui poporului ebraic şi cu privire la raporturile dintre statul Israel și palestini- 
eni a ridicat diferite obiecții şi critici, în afară de cea care se referă la „dreptul 
divin”. Maritain a scris acest capitol în anul 1964. Trebuie ţinut cont de dată şi 
de faptul că autorul nu a intenționat să fixeze nici o graniță specifică pentru 
statul Israel. Cardinalul Journet, prieten dintotdeauna, i-a adresat lui Maritain 
o scrisoare exprimându-și diferite perplexităţi (22 octombrie 1965), la care 
acesta a răspuns după două zile cu un text în care precizează şi reafirmă pozi- 
tiile sale, între care teza că acea cucerire a părților din Palestina din partea 
evreilor a avut loc împotriva englezilor, „nu împotriva popoarelor vecine, care 
în toată această chestiune se comportă ca agresori, împotriva cărora se apără o 
comunitate mică de refugiaţi pe o fâşie foarte mică de teritoriu” (Cahiers n. 23, 
pag. 38). 

După un an, Journet publică în Nova et vetera (octobre-dâcembre 1966, 
deci după încheierea Conciliului, pag. 309-315) o notă intitulată L'Etat israélien 
et les destinées d'Israël, în care reia câteva nedumeriri în privinţa întoarcerii 
ebraice în țara strămoşilor. 


El nu s-a întors acolo fără violență. Violenţă nemaiauzită, de nedescris, îndurată 
mai întâi de el... Violenţă - desigur, fără proporţii cu precedenta - pe care o vor 
îndura şi alții din partea lui... Până la urmă, dacă era drept ca acest popor fără ţară 
[ebraic] să primească o ţară, şi chiar ţara sa, ar fi fost corect şi nu mai puţin drept 
ca arabii, musulmani sau creştini, alungați din casele lor, să fie şi ei respectaţi în 
drepturile lor umane, şi nu numai indemnizaţi, ci consultaţi cu privire la oportu- 
nitatea tranzacţiei (pag. 325). 


Deşi se deosebeşte de prietenul său, Journet nu ajunge să susțină în mod 
explicit necesitatea unui stat palestinian. 

Maritain nu-şi va schimba poziţiile. Reluând tema în Biserica lui Cristos, 
dedică o „Digresiune cu privire la statul Israel” şi la problema arabo-palestini- 
ană (aprilie 1970), în care nu se face aluzie la posibilitatea nașterii unui stat 
palestinian care să fie alături de cel ebraic. Tratând despre drepturile palestini- 
enilor, autorul cere ca statul Israel să respecte drepturile populaţiei arabe exis- 
tente în teritoriul său şi să se recunoască „o compensație care să remedieze, în 
cel mai bun mod posibil, daunele suferite de ei, desigur, nu datorită unei agre- 
siuni nedrepte, ci prin instalarea legitimă a unei noi unități naționale şi politi- 
ce în partea de teritoriu pe care până atunci palestinienii erau singurii care o 
populau” (pag. 283, nota). Compensaţie pe care, pentru Maritain, ar fi trebuit 
s-o asigure marile puteri. În aceste acorduri se încheie poziţia lui Maritain cu 
privire la statul Israel şi arabi, după şase ani de la Războiul de şase zile (1967) 
şi de la noile suferințe apărute în regiune, ale căror victime au fost ambele 
părți şi, probabil, în special populaţiile palestiniene. 

Merită de menţionat că aproximativ în aceleaşi luni, mai exact în august 
1970, în faţa aceleiaşi probleme, G. La Pira merge pe o cale diferită. El scrie 
două scrisori, asemănătoare prin conţinut, lui Yasser Arafat preşedinte al OLP, 
şi lui Abba Eban, ministru de Externe al Israelului. Scrisorile sugerează ambe- 
lor părți „teza triunghiulară”, adică necesitatea unei tratative triunghiulare în- 
tre statul Israel, statul palestinian, statele arabe. Citarea celui de-al doilea, pe 
atunci inexistent nici măcar în forma în devenire a Autorităţii Naţionale Pa- 
lestiniene, arată că pentru La Pira un stat palestinian trebuia să fie punctul de 
sosire al înţelegerii triunghiulare, care cât priveşte aria geopolitică a Palestinei 

ar fi trebuit să ducă la cele două feţe istorice şi politice ale Palestinei lui Israel 
(statul ebraic) şi Palestinei lui Ismael (statul palestinian)”. 


Sensul unei cercetări 


1) Cu privire la problema Israelului, pare să fie valabilă legea generală că nu 
este uşor pentru nimeni să vorbească despre ea, deoarece în ea este implicată 
în maniera cea mai intrinsecă planul lui Dumnezeu cu privire la istoria mân- 
tuirii. În acelaşi mod cu patriarhul Iacob după lupta cu îngerul, orice discurs 
despre Israel este şchiop şi neterminat: nu atât exprimarea este misterioasă, 
cât, mai ales, obiectul. De aici nu rezultă numai un apel la modestie, cât, mai 
ales, o invitaţie de a încerca înțelegerea ei cu instrumentele corespunzătoare: 
credinţa, rugăciunea, meditarea Cuvântului. 

2) În pofida atacului persistent, în special din partea dreptei teologice şi 
politice, în faţa căreia au fost expuse poziţiile lui Maritain cu privire la Israel?, 
diferite elemente ne fac să considerăm că meditaţia sa a fost decisivă pentru 
conştiinţa creştină din secolul nostru şi pentru reînnoirea Bisericii în privința 
realităţii ebraice şi a misterului lui Israel”. Unul dintre rezultatele cele mai 
însemnate ale elaborării sale se află în referinţa la solidaritatea originară dintre 
iudaism şi creştinism, a cărei percepţie a devenit în el progresiv mai intensă“. 


* Am publicat cele două scrisori în lucrarea mea Profili del Novecento. Incontri con Bobbio, 
Del Noce, Lazzati, La Pira, Maritain, Sturzo, Effatà, Cantalupa, 2007, 72-77. 

2 Câteva informații scurte în acest sens se găsesc în introducerea mea la J. MARITAIN, 
Ragione e ragioni, Vita e Pensiero, Milano 1982. 

» Cf., de exemplu, M. DuBois, „J. Maritain şi misterul lui Israel”, în V. Possenti, ed., 
Jacques Maritain oggi, Vita e Pensiero, Milano 1983, 440-455. De asemenea, mărturia lui G. 
Dossetti, care, aderând la Rezistență, citeşte în anul 1943 lucrarea „Antisemitismul imposibil”, 
publicată în volumul Questions de conscience (DDB, Paris 1938), considerându-se de atunci 
dator lui Maritain pentru lectura problemei ebraice. 

% În timp ce interpretarea lui Israel pentru istoria temporală pare sistematizată complet 
deja în anul 1937, se pot vedea retușări şi aprofundări cu privire la semnificaţia religioasă a lui 
Israel, care apar în ideea celor două popoare ale lui Dumnezeu înfrăţite şi reunite de persecu- 
ţii comune şi de dureri comune (cf. pag. 295 ş.u.). Şi meditaţia devine mai intensă la lumina 
regulii de a nu separa niciodată misterul lui Israel de misterul Bisericii, pentru că într-un vii- 
tor închis în sânul lui Dumnezeu cele două popoare ale sale vor forma un singur popor. 

Într-un scurt text din anul 1921, „A propos de la question juive” (comunicare la „Semaine 
des Ecrivains Catholiques”, publicată apoi cu completări şi actualizări în anul 1926 şi acum 
culeasă în Oeuvres complètes, II, 1196-1203, dar neintrodusă în Le mystère d'Israël), Maritain 
distingea două aspecte - unul politico-social şi unul spiritual-teologic - ale chestiunii ebraice, 
propunând o evaluare în ansamblu severă a celui dintâi, din cauza prezenţei spiritului ebraic 
în cea mai mare parte a mişcărilor revoluţionare din epoca modernă, în care se exercită o 

Și ce înseamnă a spune asta, dacă nu faptul că e nevoie de un nou raport între 
evrei şi creştini, în care fiecare să reconsidere mai profund propriile rădăcini, 
demnitatea proprie şi a celuilalt, ca şi faptul că în mod verosimil evreii şi creş- 
tinii va trebui să ţină piept la dureri comune şi la adversari comuni?” 

Valoarea permanentă a operei Misterul lui Israel se află în tentativa - susţi- 
nută de aprofundarea teologică, de un esprit de finesse al iubirii şi al inimii şi 
de o voinţă de participare totală şi „carnală” la problema ebraică — de a schița 
o teologie creştină a ebraismului, care a lipsit multă vreme în Biserică. Presu- 
punând că într-o zi antisemitismul va dispărea, nu va dispărea enigma supra- 
naturală şi temporală a lui Israel, întrebările pe care ea le ridică referitor la is- 
toria temporală (filosofia istoriei) şi la istoria mântuirii (teologia istoriei). Ca 
discurs creştin despre ebraism, volumul ar putea fi pus în dialog în mod util cu 
discursul ebraic despre ebraism al lui Buber, Rosenzweig, Strauss etc. Într-ade- 
văr, nu este marginală atenția provocată de meditaţia lui Maritain despre Israel 
în ambientul ebraic. Despre el a spus Tullia Zevi, ex-preşedinte al Uniunii Co- 
munităților Ebraice Italiene: 


Recitind scrierile adunate în volumul Le mystère d Israel, mă gândeam că cele mai 
inteligente cuvinte, cele mai profunde motive pentru a înţelege şi a iubi Israelul îi 
aparţin lui Maritain. Mă gândeam că definiţia Israelului ca plămadă între naţiunile 
lumii, care apare constant în paginile lui Maritain, este asemănătoare cu imaginea 
de maestru de viață, de credinţă şi de gândire pe care o avem despre el printre 
creştinii din lume. Viziunea lui este însă viziunea regenerată a raporturilor dintre 


voinţă de distrugere. În timp ce filosoful francez exprimă convingerea că nu se poate aştepta 
o alipire reală a evreilor de binele comun al civilizaţiei occidentale şi creştine, cere şi să se re- 
flecteze fără ură asupra problemei ebraice, evitând fie dezlănțuirea pasiunilor populare, fie a 
vedea în evrei singura cauză a relelor prezente, ca şi cum infidelităţile foarte grave ale creşti- 
nilor nu ar exista. Deja se observă în germene principiul hermeneutic, reluat, dezvoltat şi 
perfecționat în anul 1937, că se mută de pe planul supranatural pe cel temporal, acţionând ca 
ferment de activare şi de revoluţionare. 

Cât priveşte aspectul spiritual-teologic, este explicită recurgerea la sfântul Paul şi memen- 
to că creştinii sunt altoiţi pe un trunchi ebraic, cel al profeților, al Fecioarei, al apostolilor, al 
lui Isus: „Cu cât problema ebraică devine mai acută, cu atât e mai necesar ca maniera cu care 
tratăm această problemă să fie proporțională cu drama divină pe care o evocă” (pag. 1199). 

3 „Este necesar ca creştinii să înțeleagă într-adevăr că Dumnezeu nu i-a respins, ci conti- 
nuă mereu să-i iubească pe fiii lui Israel, și că iubirea sa a permis această lungă pătimire; şi este 
necesar ca evreii să înțeleagă într-adevăr că nu voinţa de putere, ci caritatea lui Cristos animă 
eforturile Bisericii față de oameni” (pag. 292). 

creştinism și ebraism care au animat faptele şi zilele lui Ioan al XXIII-lea şi Paul al 
VI-lea şi e transferată în documentul conciliar Nostra aetate”. 


3) Din cele trei puncte ale meditaţiei lui Maritain despre Israel, adică sem- 
nificaţia teologică a misterului lui Israel, chestiunea antisemitismului, căuta- 
rea unui raport mai bun între creştini şi evrei, cele care sunt în curs de soluţi- 
onare sunt ultimele două puncte. Lupta gânditorului francez împotriva 
antisemitismului şi pentru un dialog creştino-ebraic a fost încoronată de suc- 
cese, deşi în aceste domenii totul trebuie luat de la capăt. Au fost făcuți mulţi 
paşi înainte în reforma învățăturii creștine cu privire la Israel, așa cum îi ceru- 
se, printre mulţi alții, Jules Isaac lui loan al XXIII-lea în anul 1960 şi cum ce- 
ruse mai înainte Conferința internațională împotriva antisemitismului de la 
Seelisberg (1947), cu cele zece puncte ale sale. Lunga fază a teologiei creştine 
anti-iudaice nu poate să fie depăşită în numai patruzeci de ani de la Nostra 
aetate, care pare să constituie începutul unui nou început. Va fi de datoria 
creştinilor „să cunoască mai bine componentele fundamentale ale tradiţiei re- 
ligioase ebraice şi să înveţe caracteristicile esenţiale cu care evreii se definesc 
în realitatea lor religioasă trăită” („Orientări şi sugestii pentru aplicarea decla- 
rației conciliare Nostra Aetate, nr. 4”) şi să termine definitiv cu antisemitismul 
motivat religios sau teologic. 

Mai puţin ordonată apare situația, zbuciumată şi urgentă, a unei înțelegeri 
creştine a ebraismului care să fie primită de evrei şi a unei înţelegeri ebraice a 
creştinismului care să fie acceptabilă pentru creştini, în timp ce apar temeri 
ebraice față de o eventuală revenire a unor forme de prozelitism din partea 
creştină. Pentru a fi completă, prietenia ebraico-creştină are nevoie ca, așa 
cum creştinii sunt îndemnați să reînnoiască şi să aprofundeze meditaţia lor 
despre Israel, tot așa, evreii să se întrebe care este sensul creştinismului. Care 
este înţelegerea ebraică a creştinismului? Cel mai bun răspuns nu poate să 
provină decât de la poporul lui Jahve mergând pe urmele unei înţelegeri reli- 
gioase despre sine însuși, la lumina Cuvântului lui Dumnezeu. Nu aş crede că 
există o soluţie iluministă sau „liberală” la problema pluralismului religios, şi 
cu atât mai puţin la misterul lui Israel şi la misterul Bisericii: ele nu pot să fie 
secularizate şi puse pe acelaşi plan al altor credinţe religioase, dându-le tuturor 
în linie de principiu valoare egală şi demnitate egală, ci înţelese la o profunzime 


Intervenţie la întâlnirea „La 50 de ani de la legislaţia rasistă italiană - Contribuţia lui 
Jacques Maritain la lupta împotriva antisemitismului”, promovată de Institutul Italian Maritain, 
Ancona, 5 aprilie 1990, apoi în G. GALEAZZI, ed., I cattolici e la lotta allantisemitismo, Massimo, 
Milano 1992, 17. 

tot mai mare sub impulsul lui Dumnezeu. Astăzi, ebraismul şi creştinismul nu 
ar trebui să-l invite pe om să se descopere ca ființă teomorfă, să intre într-o 
sferă mai înaltă de viaţă, înțelegând acele magnalia Dei, pentru a contrasta 
declinul conştiinţei religioase din Occident, din care provin nihilismul euro- 
pean şi tentativa de a da un sens istoriei într-o lume fără Dumnezeu? 

4) În dialogul creştino-ebraic, chestiunea mântuirii evreilor şi a neamurilor 
trebuie să fie pusă din nou. Îndrăznim să punem câteva întrebări adresate al- 
ternativ Israelului şi Bisericii. Dacă Israelul este (nu: a fost) în alianță cu Dum- 
nezeu conform Vechiului Legământ care nu a dispărut, ce trebuie gândit din 
punct de vedere ebraic despre Noul Legământ? Recunoaşterea creştină a exis- 
tenței unei alianțe care n-a fost revocată niciodată este un pas necesar, care 
însă nu încheie problema semnificației Noului Legământ şi a raporturilor din- 
tre cele două legăminte. Ce rol mântuitor are pentru evrei pătimirea lui Cris- 
tos? Mântuiţi prin Tora sau prin Cruce? 

Apoi: creştinii se limitează să înţeleagă rolul ebraic numai ca acela de mar- 
tori şi transmiţători inconştienţi ai unei alianţe care-i depăşeşte şi-i margina- 
lizează? Ca purtători ai unui dar care a trecut la alţii şi asupra căruia vor fi în 
sfârşit chemaţi de Dumnezeu să conveargă? Cum să exprimăm înţelegerea pe 
care o are revelaţia neotestamentară despre sine fără să sune a ofensă faţă de 
celălalt? Şi cum să conciliem teza unicităţii lui Cristos pentru mântuire şi pe 
cea a permanenţei vechii alianţe ebraice? Poate să fie concepută mântuirea în 
manieră necristologică? Misiunea ad gentes care îndrumă Biserica spre toţi se 
referă şi la evrei, sau ei sunt deja într-o alianță mântuitoare cu Dumnezeu? 

Asupra acestor întrebări mari și dificile Conciliul nu s-a oprit. Nostra aetate 
nu vorbeşte despre religia ebraică, ci despre poporul ebraic, despre Israel, de- 
sigur, citând capitolele lui Paul din Scrisoarea către Romani, motiv pentru care 
evreii nu sunt respinși şi promisiunile lui Dumnezeu sunt fără părere de rău. 

O dată cu începutul soluționării problemei antisemitismului şi anti-iudais- 
mului creştin, poate că vor ieşi în evidenţă cu intensitate nouă semnificația 
religioasă şi misterul legăturii dintre poporul Sinagogii şi poporul Bisericii. 


(traducere de Pr. dr. Mihai Patraşcu) 


